પરીકથા મૂળતઃ કલ્પિત પાત્રો અને કલ્પિત સૃષ્ટિનું નિરૂપણ કરતી લોકકથા છે. મૂળે એ વાસ્તવની શૃંખલામાંથી છૂટીને એક રમણીય મનભાવન સૃષ્ટિમાં વિહરવા માટેની માનવીય ઝંખનામાંથી જન્મેલી છે અને માનવીની આદિમતમ તથા શાશ્વત એષણાઓનું એમાં નિરૂપણ હોય છે, જેવી કે અદ્રશ્ય થવાની એષણા, ઊડવાની એષણા, અમર બનવાની એષણા, ચિરયૌવનની એષણા, કાચની પૂતળી જેવી કમનીય કુંવરીને વરવાની એષણા, વગર મહેનતે ખજાનો મેળવવાની એષણા વગેરે વગેરે.